Zmluva 
                                                         o nájme nebytových priestorov 

uzatvorená v zmysle ustanovení zákona č. 116/1990 Zb. o nájme a podnájme nebytových  priestorov medzi zmluvnými stranami (v ďalšom "zmluva"):

	Prenajímateľ: 	         	Obec Štvrtok 
                                               	Obecný úrad, Štvrtok 1,  913 05, Melčice-Lieskové
	                                   	IČO: 00312029
                                              	DIČ: 2021079984 	 
	                                   	Bankové spojenie:  Dexia banka, pobočka Trenčín
                                                Č. účtu:  0619376001/5600 
                                                 V zastúpení.: Pavol Habdák, starosta obce 

           	Nájomca: 	            MERIT Consulting s.r.o.
                                               	Dukelská 1219/12, 91501 Nové Mesto nad Váhom
IČO:   47464925  
DIČ:     
                                                Bank. spojenie: 
				Č. účtu: 
				V zastúpení:  Ing. Jurčo Daniel   - konateľ spoločnosti

	1.    Predmet prenájmu 

1. 	Nebytové priestory nachádzajúce sa v budove Obecného úradu vo Štvrtku v celkovej výmere
           48  m2. 

2.	Prenajímateľ prehlasuje, že je výlučným vlastníkom nehnuteľnosti uvedenej v čl. 1.ods. 1. tejto zmluvy o nájme zapísanej na LV č. 1, katastrálne územie: Štvrtok zapísaný v Správe katastra Trenčín.  List vlastníctva č. 1, parcela č. 2,  preukazujúci vlastnícke právo prenajímateľa tvorí prílohu tejto zmluvy.  

2.	Účel prenájmu 

1.	Prenajímateľ prenecháva nájomcovi predmet prenájmu na užívanie výlučne za účelom prevádzky : Predajňa potravín . Pri využití predmetu prenájmu bude nájomca dodržiavať podmienky bezpečnostných, protipožiarnych a ďalších všeobecne platných právnych predpisov. 

2.	Nájomca preberá predmet nájmu v primeranom technickom stave a potvrdzuje, že predmet prenájmu bude využívaný na účel prenájmu podľa tejto zmluvy.

3.	Doba prenájmu 

1.	Nájomný vzťah začína dňom  1. Marca 2014. Nájomná zmluva sa uzatvára na dobu neurčitú. 

2.	Prenajímateľ môže kedykoľvek písomne odstúpiť od zmluvy, ak nájomca napriek písomnej výstrahe užíva predmet prenájmu takým spôsobom, že na predmete prenájmu alebo nehnuteľnosti vzniká škoda, prípadne hrozí vznik škody. Ak hrozí vznik značnej škody, alebo škoda značného rozsahu vznikla alebo vzniká, prenajímateľ môže od zmluvy odstúpiť bez predchádzajúcej písomnej výstrahy. 
3.      Prenajímateľ môže vypovedať zmluvu ak					                                          		a)	nájomca užíva predmet nájmu v rozpore so zmluvou 
b)	nájomca viac ako jeden mesiac mešká s platením nájomného alebo služby, ktorých poskytovanie je spojené s prenájmom 
c)	nájomca napriek písomnému upozorneniu hrubo porušuje pokoj alebo poriadok 
d)	nájomca prenechá predmet prenájmu alebo jeho časť do podnájmu bez predchádzajúceho súhlasu prenajímateľa 
e)	nájomca hrubo porušuje povinnosti podľa č. 5 zmluvy. 

4. 	Nájomca môže zmluvu vypovedať ak: 
a)	prenajímateľ hrubo porušuje svoje povinnosti podľa č. 5 zmluvy 
b)	nájomca stratí spôsobilosť vykonávať činnosť, na ktorú si predmet zmluvy prenajal predmet zmluvy sa stane bez zavinenia nájomcu nespôsobilý na dohovorené užívanie.

5. 	Nájomný vzťah zaniká ak : 
a)	zánikom predmetu prenájmu 
b)	zánikom nájomcu. 

4.	Nájomné 

1.        Nájomné za predmet prenájmu uvedený v čl. 1. tejto zmluvy bolo stanovené dohodou    
           zmluvných strán takto: 

Základné nájomné na jeden rok :		             18,92 € /m2  
Prepočet na prenajatú plochu :                	 48 m 2 x 18,92 €  =  908,16 € ročne                                                         
                                                                                                      =    75,68 € mesačne

Poskytované služby: 
Dodávka vody                                  podľa fa. za vodu z TVS,a.s. po odrátaní spotreby OcÚ
            Vývoz žumpy                                   podľa fa. od vývozcu znížená o množstvo spotreby OcÚ	       
                                                                          
2. 	Nájomca bude uhrádzať nájomné  podľa odseku l. tohto článku zmluvy mesačne  vždy vopred tak, že prenajímateľ vystaví faktúru k 5. dňu prvého mesiaca štvrťroka, za ktorý bude nájomné uhrádzané. Za poskytované služby bude obec fakturovať sumu do 5 dní od prijatia  faktúry od dodávateľa. Splatnosť prenajímateľom vystavenej faktúry bude 14 dní, pričom deň vystavenia  faktúry je považovaný za deň dátumu dodania. 

Pri nedodržaní týchto platobných podmienok môže prenajímateľ postupovať podľa čl. 2, bod 4 tejto Zmluvy o nájme nebytových priestorov. Uvedený dátum faktúry je zároveň považovaný za dátum dodania služby. Pri oneskorenej úhrade faktúry môže prenajímateľ uplatniť úrok z omeškania 0,05% za každý deň omeškania. 

3.	Nájomca bude nájomné uhrádzať v prospech účtu prenajímateľa v Prima banke Slovensko a.s., pobočka Trenčín, č.ú. 0619376001/5600. 
4.	Pokiaľ sa nájom skončí dohodou zmluvných strán počas obdobia, za ktoré je už nájomné uhradené, prenajímateľ na základe vyúčtovania nájomného vzťahu vráti prípadný preplatok v prospech nájomcu, najneskôr do 15 dní od ukončenia nájmu. 

5.	Nájomca si poistí na vlastné náklady svoj majetok vnesený do predmetu nájmu počas trvania nájmu. Ak tak neurobí, je nájomca zodpovedný za škody tým spôsobené. 

5.	Prevádzkové náklady, služby spojené s používaním prenajatých priestorov 

1.	Služby spojené s užívaním ( el. energia, dodávka plynu, vývoz odpadu ) nie sú zahrnuté v nájomnom. Nájomca bude uhrádzať dodávku plynu a energie priamo dodávateľovi s ktorým je povinný uzatvoriť si dodávateľskú zmluvu. Vývoz odpadu uhradí nájomca obci podľa  zmluvy vyhotovenej v zmysle platného Všeobecne záväzného nariadenia obce.

6.	Práva a povinnosti zmluvných strán 

1.	Prenajímateľ je povinný odovzdať prenajaté priestory v stave spôsobilom na ich riadne užívanie. 

2.	Počas doby prenájmu je prenajímateľ povinný udržiavať predmet prenájmu na svoj náklad, okrem bežných opráv a údržby, ktoré zabezpečuje na svoje náklady nájomca. Nájomca je povinný bezodkladne oznámiť prenajímateľovi potrebu vykonania údržby a umožniť mu jej vykonanie. Stavebné a iné úpravy meniace dispozíciu prenajatých priestorov môže nájomca vykonať až po predchádzajúcom písomnom súhlase prenajímateľa. 

3.	Náklady na stavebné, technické a iné úpravy prenajatých priestorov vykonané na vlastné náklady je nájomca oprávnený evidovať a odpisovať vo vlastnej účtovnej evidencii. 

4.	Prenajímateľ poistí objekt, v ktorom sa nachádza predmet prenájmu - živelné poistenie. 
Nájomca poistí na vlastný náklad vnesené vlastné zariadenie a skladovaný materiál. 

5.	Nájomca nie je oprávnený počas platnosti tejto zmluvy prenechať predmet prenájmu, alebo jeho časť do podnájmu tretím osobám. 

6.	Nájomca je povinný po skončení prenájmu vrátiť predmet prenájmu v prevádzky schopnom stave, s prihliadnutím na primerané opotrebovanie počas doby prenájmu pri riadnom užívaní predmetu prenájmu. 

7.	Nájomca sa zaväzuje dodržiavať povinnosti na zabezpečenie ochrany majetku prenajímateľa, pravidlá vstupu do objektu a jeho opúšťaní a povinnosti vyplývajúce z predpisov o bezpečnosti a ochrane zdravia pri práci. 

8.	Nájomca bude plniť v rámci prenajatých priestorov úlohy spojené s prípravou vlastných zamestnancov a spriaznených osôb v oblasti požiarnej ochrany, zároveň bude plniť úlohy vyplývajúce zo zabezpečenia požiarnej ochrany objektu v rozsahu prenajatých plôch. 

9.	Nájomca nesie zodpovednosť za konanie osôb nachádzajúcich sa v objekte v jeho záujme alebo v súvislosti s ním, taktiež za technický stav a prevádzku jeho technických zariadení. 

10.	Nájomca nebude brať prenajímateľa na zodpovednosť, ani sa domáhať zľavy na nájomnom, ani náhrady škody voči prenajímateľovi, ak príde ku krátkodobému výpadku dodávky  vody alebo funkčnosti kanalizácie, ktorý výpadok prenajímateľ nezapríčinil úmyselne alebo svojou hrubou nedbalosťou a snaží sa o jeho rýchle odstránenie. 

11.	 Prenajímateľ je oprávnený vykonávať odbornú prehliadku predmetu nájmu v priebehu doby nájmu po predchádzajúcej dohode s nájomcom a v sprievode ním poverenej osoby, a to počas obvyklých hodín pracovného dňa, a to aj v sprievode iných osôb, najmä z dôvodu kontroly zariadení a príslušenstva, zistenia spôsobu užívania predmetu nájmu ako aj uskutočňovania prác potrebných pre stavebné úpravy a opravy predmetu nájmu a odstránenia akejkoľvek škody a prekážky. 
12.	Prenajímateľ si vyhradzuje právo preventívnej požiarnej kontroly.
 
13.	Prenajímateľ môže v prípadoch bezprostredného nebezpečenstva na majetku, zdraví, či životoch osôb, vstúpiť do priestorov užívaných nájomcom aj bez prítomnosti nájomcu. 
Pre tento prípad je nájomca povinný uložiť u zamestnanca povereného prenajímateľom v zalepenej a zapečatenej obálke jeden exemplár kľúča od vchodových dverí z každej ním užívanej miestnosti. 
Poverený zamestnanec prenajímateľa vydá takto uložený kľúč len poverenému zástupcovi nájomcu. 

7.	Iné dojednania 

1.	Právne vzťahy vyplývajúce z tejto zmluvy sa riadia platným právnym poriadkom Slovenskej republiky. 

2.	Práva a povinnosti, ktoré nie sú špecifikované v tejto Nájomnej zmluve, sa riadia podľa ustanovení Zákona č. 116/1990 Zb. o nájme a prenájme nebytových priestorov v znení zmien a doplnkov. 

3.	Zmluva sa môže meniť alebo dopĺňať iba formou písomných dodatkov potvrdených obidvomi zmluvnými stranami. 

4.	Táto nájomná zmluva je vyhotovená v štyroch exemplároch, po dva pre každú zmluvnú stranu. 

5.	Táto nájomná zmluva nadobudne platnosť a účinnosť dňom jej podpisu oprávnenými zástupcami obidvoch zmluvných strán. 

Vo Štvrtku dňa:                                                                           Vo Štvrtku dňa: 

	.............................................					   .............................................
prenajímateľ                                                                               nájomca 
Pavol Habdák    						    Ing. Jurčo Daniel
Starosta obce 					                         MERIT Consulting s.r.o.